ལི་ཞུན་གྱིས་ཇ་རྟའི་ཚོང་ལམ་གྱི་ལམ་ཐིག་སྐོར་ལ་ངོ་སྤྲོད་བྱེད་དུས།ལམ་ཐིག་གཙོ་བོ་ནི་སི་ཁྲོན་ནས་བོད་ལྗོངས་བར་གྱི་ལམ་ཐིག་དང་།ཡུན་ནན་ནས་བོད་ལྗོངས་བར་གྱི་ལམ་ཐིག་ཁག་གཉིས་ཡོད་ལ།སི་ཁྲོན་གྱི་ཇ་ནི་ཐོན་ས་གཡག་རྔ་དང་མེང་ཧྲན་སོགས་ནས་དར་མདོར་བརྒྱུད་དེ།བོད་ལྗོངས་སུ་བསྐྱལ་བ་རེད།ལམ་ཐིག་གཞན་ནི།ཡུན་ནན་ཏ་ལི་དང་བདེ་ཆེན་བརྒྱུད་ནས་བོད་ལྗོངས་སུ་བསྐྱལ་བ།ལམ་ཐིག་འདི་གཉིས་ཀ་ཆབ་མདོའི་སྤང་མདའ་གོས་ཆེན་ཐང་དུ་འཛོམས་ནས།ལྷ་རོང་དང་ཀོང་པོ་རྒྱ་མདའ།མལ་གྲོ་གུང་དཀར་སོགས་བརྒྱུད་དེ་ལྷ་སར་བསྐྱལ་དགོས་ཞེས་བཤད་པ་རེད།